text: Commentary on the beautiful city of Fuglafjordur in the Faroe islands, including photos and news
text: #000000
text: Fiskavirking í Fuglafirði hevur seinastu árini verið í eini sera turbulentari støðu. Hvar vit eru í dag er vist ein góður spurningur, tí tað vísir seg, at eingin verðuliga veit hvat ið liggur fyri framman.
text: #000004
text: Men hugaligt er at síggja umfatandi umvælingarnar sum gjørdar verða uppá bygningarnar á gamla fiskavirkinum. Tak og vindeygu verða útskift – og nógvir eru fermetrarnir. Nýggj vindeygu og klædninur gera at bygningurin sær sera snotuligur út. Tak og klædningur á frystibygningunum skulu skiftast komandi ár.
text: #000005
text: Maskinparkin stendur órørd, og sýnist sum um at bíða verður til at arbeiði aftur kemur í gongd. Alt stendur klárt – her manglar bara rávøra og arbeiðsfólk. Nógv bendir á, at verðuligar ætlanir liggja aftanfyri hesi arbeiði, og vónandi fer virksemi aftur at koma í hesar bygningar, men enn er so eingin sum siga kann, um hald er í hesum.
text: #000006
text: Sjálvur velji eg ikki at trúgva tí leysapráti sum gongur um, at hetta bert eru avskrivingarfidusir. Nei – eg velji at trúgva, at her er talan um fólk/fyritøkur sum seta moral og ábyrgd hægri enn ómoral.
text: #000007
text: Saman við øllum hinum fuglfirðingunum síggja vit við gleði fram ímóti, at virksemi aftur verður í hesum bygningum um stutta tíð.
text: #000008
text: Tankar og tónar í Fuglafirði
text: #000012